*Projekts*

Jelgavas novada dome

**LĒMUMS**

Jelgavā

2024.gada \_\_\_\_\_\_\_\_\_\_\_\_\_\_\_ Nr.\_

**Par dalību “Digitālā darba ar jaunatni sistēmas attīstība pašvaldībās” projektā**

Atbilstoši Eiropas Parlamenta un Padomes regulai (ES) 2021/241 (2021. gada 12. februāris), ar ko izveido Atveseļošanas un noturības mehānismu, Ministru kabineta 2021. gada 7. septembra noteikumiem Nr. 621 “Eiropas Savienības Atveseļošanas un noturības mehānisma plāna īstenošanas un uzraudzības kārtība”, Informatīvajam ziņojumam “Par Latvijas Atveseļošanas un noturības mehānisma plāna 2. komponentes “Digitālā transformācija” reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” īstenošanu”, Izglītības un zinātnes ministrijas padotības iestāde Jaunatnes starptautisko programmu aģentūra (turpmāk – JSPA) aicina Jelgavas novada pašvaldību piedalīties projekta Nr. 2.3.2.1.i.0/1/23/I/CFLA/002 “Digitālā darba ar jaunatni sistēmas attīstība pašvaldībās” (turpmāk – Projekts) īstenošanā.

Izskatot JSPA 2024. gada 8. marta vēstuli Nr. 4.2-10/10 par dalību Eiropas Savienības Atveseļošanas fonda projektā Nr. 2.3.2.1.i.0/1/23/I/CFLA/002 “Digitālā darba ar jaunatni sistēmas attīstība pašvaldībās”, konstatēts:

1. Projekta konkursa mērķis ir izveidot mūsdienīgu, elastīgu, ilgtspējīgu, uz mērķgrupas problēmu risinājumiem vērstu digitālā darba ar jaunatni sistēmu pašvaldībās, to sasaistot ar citiem pašvaldības pakalpojumiem (t.sk. e-pakalpojumu attīstību) un jauniešu vajadzībām, lai nodrošinātu jauniešiem plašas iespējas attīstīt un pielietot savas digitālās prasmes, jo īpaši jauniešiem ar ierobežotām iespējām, t.sk. jauniešiem no sociāli mazaizsargātām grupām, ievērojot viņu vajadzības.
2. Projektam ir šādi uzdevumi:
	1. attīstīt digitālā darba ar jaunatni sistēmu pašvaldībās, balstoties pašvaldības darba ar jaunatni situācijas un vajadzību analīzē un izvirzot konkrētas prioritātes digitālajam darbam ar jaunatni pašvaldībā;
	2. stiprināt darba ar jaunatni veicēju digitālā darba ar jaunatni kapacitāti pakalpojumu veidošanā, attīstīšanā, izvērtēšanā un pilnveidē, nodrošinot pašvaldības jauniešu līdzdalības veicināšanu, darba tirgum un patstāvīgai dzīvei nepieciešamo prasmju attīstību un jauniešu ar ierobežotām iespējām iekļaušanas veicināšanu;
	3. izstrādāt un ieviest pašvaldību līmenī vienotās tehnoloģiju radošuma vadlīnijas jaunatnes tehnoloģiju un inovācijas spēju attīstībai digitālajā darbā ar jaunatni, lai atbilstoši tām veidotajos pasākumos un aktivitātēs nodrošinātu jauniešiem, iespējami plašas iespējas tehnoloģiju un inovāciju spēju attīstībai.
3. Projekta mērķis atbilst Jelgavas valstspilsētas un Jelgavas novada attīstības programmas 2023.-2029.gadam attīstības programmā noteiktai vidēja termiņa prioritātei HP1 (Vieda, atvērta un atbalstoša pārvaldība), rīcības virzienam RV8 (vieda un atvērta pārvaldība, drošība) un attiecīgi uzdevumam U8.3 (Nodrošināt efektīvu jaunatnes politikas ieviešanu), rīcība 8.3.1.6. (Izveidot digitālā darba ar jaunatni sistēmu pašvaldībā).

Jelgavas novada pašvaldībai Projekta ietvaros **pieejamais** **finanšu atbalsts** ir **49562.21 EUR**. Summa neiekļauj pievienotās vērtības nodokli un projekta ietvaros radušās PVN izmaksas pašvaldībai būtu jāsedz no saviem līdzekļiem, tas netiek segts no valsts budžeta.

Ņemot vērā iepriekš minēto, pamatojoties uz Pašvaldību likuma 4. panta pirmās daļas 4. punktu un trešo daļu, Ministru kabineta 2021. gada 7. septembra noteikumiem Nr. 621 “Eiropas Savienības Atveseļošanas un noturības mehānisma plāna īstenošanas un uzraudzības kārtība”, Informatīvo ziņojumu “Par Latvijas Atveseļošanas un noturības mehānisma plāna 2. komponentes “Digitālā transformācija” reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” īstenošanu”, Izglītības un zinātnes ministrijas padotības iestādes Jaunatnes starptautisko programmu aģentūras (turpmāk – JSPA) aicinājumu piedalīties projektā Nr. 2.3.2.1.i.0/1/23/I/CFLA/002 “Digitālā darba ar jaunatni sistēmas attīstība pašvaldībās”, Jelgavas novada dome **nolemj**:

1. Atbalstīt un apstiprināt Jelgavas novada pašvaldības dalību projektā Nr. 2.3.2.1.i.0/1/23/I/CFLA/002 “Digitālā darba ar jaunatni sistēmas attīstība pašvaldībās”, noslēdzot sadarbības līgumu ar JSPA.
2. Apstiprināt Projekta īstenošanai nepieciešamo kopējo finansējumu EUR 59970,28 (piecdesmit deviņi tūkstoši deviņi simti septiņdesmit *euro,* 28 centi) apmērā, no kura:
	1. Atveseļošanas fonda finansējums EUR 49562,21 (bez PVN) (četrdesmit deviņi tūkstoši pieci simti sešdesmit divi *euro*, 21 cents) apmērā;
	2. Jelgavas novada pašvaldības finansējums EUR 10408,07 (PVN 21%) (desmit tūkstoši četri simti astoņi *euro*, 7 centi) apmērā.
3. Projekta pašvaldības finansējuma daļu paredzēt 2025. gada budžetā.
4. Uzdot Jelgavas novada pašvaldības domes priekšsēdētājam slēgt sadarbības līgumu ar Jaunatnes starptautisko programmu aģentūru (pielikumā).
5. Kontroli par lēmuma izpildi uzdot Jelgavas novada Izglītības pārvaldei un Centrālās administrācijas Projektu nodaļai.

Domes priekšsēdētāja p.i. I.Vītola

Sagatavotājs V.Siksna 28263171